ટીમ ઇન્ડિયાના બેસ્ટ કપ્તાન મહેન્દ્ર સિંહ ધોનીએ ખુબ જ અચરજ ભરેલું નિવેદન આપ્યું છે . ધોની એ કહ્યું કે જો ભારતમાં અમે કોઈ મેચ હારી જઈએ છે તો એવું લાગે છે કે જાણો અમે કોઈ ગુનો કરી દીધો છે જાણે આતંકી હોઈએ . ધોનીએ આ વાત ન્યુયોર્કમાં પોતાના જીવન પર બનેલી ફિલ્મ એમએસધોની - ધ અનટોલ્ડ સ્ટોરીના પ્રમોશન દરમિયાન કહી ખુબ જ શાંત રહેવાવાળા ધોનીનું આવું નિવેદન સાંભળીને બધા જ હેરાન થઇ ગયા . ધોનીએ આ વાત 2007ના વર્લ્ડકપમાં ટીમ ઇન્ડિયાના નિરાશાજનક પ્રદર્શનવાળી વાત પર કહી હતી . જેમાં ભારત પહેલા જ રાઉન્ડમાં બહાર થઇ ગયું હતું . ધોનીએ કહ્યું કે તે સમયે તેના રાંચીવાળા ઘરની બહાર લોકોએ પથ્થર પણ માર્યા હતા . ધોનીએ કહ્યું કે તેને ક્યારેય પણ આલોચનાથી ડર નથી લાગ્યો . આલોચનાને કારણે જ તે એક સારો વ્યક્તિ બની શક્યો છે . તે કઠોર નિર્ણય પણ લઇ શકે છે તેનો અસર તેની કપ્તાની પર પણ પડ્યો છે . ધોનીએ કહ્યું કે 2007ના વર્લ્ડકપથી આવ્યા પછી જે રીતે તેમને ખુબ જ કડક સુરક્ષાની વચ્ચે એરપોર્ટની બહાર કાઢવામાં આવ્યા . તે ખુબ જ વિચારવાલાયક હતું . તે દરમિયાન મને એવું લાગી રહ્યું હતું કે અમે લોકો કોઈ ખુબ જ મોટા આતંકી છે , જે ગુનો કર્યા પછી પકડવામાં આવ્યા છે .